पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी दिल्ली के मॉडल टाउन में छत्रसाल स्टेडियम में मंगलवार देर रात पहलवानों के दो गुट भिड़ गए। इस दौरान पांच पहलवान गंभीर रूप से घायल हो गए। इनमें सोनीपत के सागर (21) ने अस्पताल में इलाज के दौरान दम तोड़ दिया। वह दिल्ली पुलिस में हेड कांस्टेबल का बेटा था।
सागर के पिता ने ओलिंपिक पदक विजेता एक नामी पहलवान पर अपहरण और हत्या के आरोप लगाए है। पुलिस ने झज्जर के प्रिंस दलाल (24) को गिरफ्तार किया है।
पुलिस ने मौके से पांच गाड़ियां, दो गन, सात कारतूस बरामद किए हैं। पुलिस को छत्रसाल स्टेडियम में फायरिंग की सूचना मिली थी। पुलिस को एमसीडी कॉलोनी के सोनू (37), मॉडल टाउन के सागर (21), रोहतक के अमित कुमार (27) व दो अन्य पहलवान घायल मिले। पीसीआर ने उन्हें अस्पताल में भर्ती कराया।
97 किलोग्राम ग्रीको रोमन का पहलवान था सागर
सोनीपत के मिशन चौक निवासी पहलवान के पिता अशोक ने बताया कि सागर 97 किग्रा वर्ग में ग्रीको रोमन कुश्ती में भाग लेता था। वह कई अंतरराष्ट्रीय मुकाबले जीत चुका था। पिता ने बताया कि उन्हें सूचना मिली कि सागर ट्रामा सेंटर दिल्ली में है। दिल्ली पहुंचे तो बेटे की मौत हो चुकी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn